Agentis stá denúnsia kel kês tá konsidera ” Bandadjera” na eskuadra di trânsitu na Praia.
Tem txeu prezus ki tá mandadu sês kaminhu sem antis és aprizentadus na ministeriu públiku. Tudu pamodi és é konxidus di elimentus di xefia di polísia nasional.
Um grupu di agentis di eskuadra di trânsitu di Praia stá rivoltadu ku o kês tá konsidera Bandadjera total dentu di korporason. Segundu és flá tem prezus ki tá mandadu sês kaminhu sem antis és ser aprizentadus na ministeriu públiku, tudu pamodi és é konxidus di elimentus di xefia di polísia nasional.
Tem pisoas prezus pá txeu iregularidadis na trânsitu, alguns ku prátika ki podi leba à prizon, ki tá largadu antis di legaliza detenson. És informason dadu pá elimentus di eskuadra di trânsitu na sidadi Praia ki flá má tudu tá kontisi pamodi pisoas ki tá ser fasilitadus é konhesidus di xefia di polísia nasional Um jurista obidu pá A Nação afirma má polísia nasional stá vinkuladu na prinsípiu di legalidadi y objetividadi undi oras kês tem konhesimentu di fatus ki tá suspeita krimi, és Debi komunika imediatamenti ministeriu públiku ki é titular di ason penal.
A Nação tenta obi um reason di polísia nasional, más ninguém ka respondi ti finda és Edison.
“A Nação /DYPK”
kea_Latn kea_Latn kea_Latn kea_Latn kea_Latn por_Latn